
**Kisfeladatok III.**

1. **BIG MAC index**



Feladatok – kérdések:

Mit jelent a Big Mac Index? Mire használják a Big Mac Indexet?

Az aktuális Big Mac Index (2020) segítségével hasonlítsa össze Magyarország PPP-jét (purchasing power parity – vásárlóerő paritás) 3 másik országéval (EU-n belül egy nyugat európai és egy kelet európai ország, EU-n kívül egy ország), és vonja le a megfelelő következtetéseket!

Mutassa be hogyan változott Magyarország Big Max Index-e a gazdasági világválság óta napjainkig!

1. **Árréstömeg elemzés**

A Zéta Kft háromféle töltőtollat gyárt, amelynek mindegyikét országos méretekben értékesítik a papír és írószerboltokon keresztül. A tollak típusai: Szuper (S), Luxus (L) és Mini (M). A bázis- és tárgyidőszakban az eladott áruk mennyisége, eladási és beszerzési árai a következőképpen alakultak:

|  |  |  |  |  |  |  |
| --- | --- | --- | --- | --- | --- | --- |
| **Megnevezés** | **Eladott menny.** | **Eladási ár** | **Beszerzési ár** | **Eladott menny.** | **Eladási ár** | **Beszerzési ár** |
|  | **(db) bázisidő** | **(Ft/db) bázisidő** | **(Ft/db) bázisidő** | **(db) tárgyidő** | **(Ft/db) tárgyidő** | **(Ft/db) tárgyidő** |
| **Szuper** | **100 000** | **150** | **125** | **110 000** | **160** | **130** |
| **Luxus** | **60 000** | **120** | **100** | **55 000** | **125** | **110** |
| **Mini** | **150 000** | **100** | **85** | **160 000** | **100** | **90** |

Elemezze a Kft árrés-tömegének változását és annak összetevőit!

1. **Termékéletgörbe – ártaktikai lépések**

Válasszon ki két konkrét terméket és mutassa be az adott termékek árainak alakulását a termékéletgörbe szakaszainak megfelelően! Gondolja végig, hogy a termék gyártója, illetve értékesítője milyen árstratégiát alkalmazott, és milyen konkrét ártaktikai lépéseket valósított meg az adott termék piaci életgörbéjének egyes szakaszaiban! Mely tényezők befolyásolták az ártaktikai megfontolásokat?

Az egyik termék legyen egy luxus termék, vagy technikai újdonság vagy új gyógyszeripari termék.

A másik termék pedig legyen a kerékpár / elektromos roller / guruló egyéni közlekedési eszköz! (nem autó, nem tömegközlekedés)

Készítsen prezentációt (ppt v. prezi), melyben bemutatja az árak alakulását!