**Terepmunka feladat III. blokk**

Csapatban és egyénileg is megoldható.

Látogasson el három kiskereskedelmi egységbe – boltba – és hasonlítsa össze az árakat két-két termékkategóriára vonatkozóan!

(Egyéni feladat megoldásnál egy termékkategóriával dolgozzon, csapat feladat esetén két termékkategóriát vizsgáljanak!)

Nézze meg, milyen árakat alkalmaznak a boltokban a cégek, hogyan tüntetik fel az árakat a termékeken és a polcokon, illetve szemrevételezze, hogy a termék-kihelyezést befolyásolja-e a termék árkategóriája.

Gondolja végig, hogy milyen árstratégiát alkalmaztak az adott kereskedelmi vállalkozásnál az adott termékkategóriára!

Milyen konkrét tényezőket vettek figyelembe az árkialakítás során?

Van-e éppen akció / árakció az adott termékkategória termékeire? Milyen akciók vannak, és ezek hogyan kerültek feltüntetésre a boltban – illetve az akciós újságban?

A kiskereskedelmi egységeket szabadon választhatja meg az alábbi három kategória alapján, kötelezően minden kategóriából egyet választva!

* Tesco/Spar
* ALDI/LIDL
* sarki kisbolt

A két termékkategóriát szabadon választhatja, de ügyeljen arra, hogy mindhárom boltban mindkét termékkategória kapható legyen! Válasszon egymástól távol álló termékkategóriákat, hogy különböző ártaktikai megoldásokat tudjon elemezni!

Például: hasonlítsa össze a dobozos tej termékkategória árstratégiáját a Tesco – Aldi – sarki bolt kínálatában!

A terepmunka eredményét esszében foglalja össze, és prezentálja a szemináriumon!