**Fogalomtár információ**

**Információ:**

1. Az információ olyan ismeret, tapasztalat, amely valakinek a tudását, ismeretkészletét, ennek rendezettségét megváltoztatja, átalakítja, alapvetően befolyásolja, és ez átmenetileg a tudásbeli bizonytalanság növekedésével is járhat.
2. A bizonytalanságot csökkentő ismeret, a vállalatok működését integráló folyamatok összessége.

**Információs rendszer:**

Adatok transzformálása a vállalati működésben felhasználható információkká, ezek rendszerezése, tárolása és továbbítása a vezetés által meghatározott módon.

**Üzleti információ:**

A vállalkozási környezetre vonatkozó bármely olyan információ, amely befolyásolja az üzleti döntéshozatalt.

**Döntéshozatal:**

Forrester (1961) szerint a döntés információk alakítása akciókká. Nemény (1971) szerint a döntés információk alakítása információkká. Lényegében azt jelenti, hogy a környezetből és a vállalat korábbi működéséből származó információk alapján olyan új információkat hoz létre.

**Problémamegoldás:**

1. A problémamegoldás olyan kreatív folyamat, amely egy adódó lehetőség kihasználásának módjára vagy valamely nem megfelelő helyzet feloldására, feszültség elhárítására irányul.
2. Problémamegoldás: egy nem megfelelő helyzet feloldására irányuló kreatív folyamat.

**Döntés:**

A cselekvési változatok közötti választás.

**Tudásmenedzsment:**

Magának a tudásnak, valamint a vele összefüggő folyamatoknak a menedzselése, beleértve a tudás létrehozását, összegyűjtését, szervezését, elosztását, felhasználását a szervezet céljai érdekében.

**Big Data:**

Gazdasági megközelítésben a big data nagy mennyiségű, nagy sebességgel változó és nagyon változatos adatok feldolgozása.