**Fogalomtár 4.1.**

**Költség**: adott teljesítmény érdekében, a gazdasági tevékenység során történt erőforrás-felhasználás pénzben kifejezett összege, amelyet a cég költségként számolhat el. A költségeket tehát két kritérium jellemzi: az erőforrás-felhasználás és a számviteli elszámolhatóság.

**Ráfordítás**: a költségnél szélesebb körű fogalom, mivel magában foglal olyan erőforrás- felhasználásokat is, amelyek költségként nem számolhatók el, és nagyságuk pénzben esetleg nem is fejezhető ki. Ilyen pl.: a beruházási ráfordítás, ami költségként csak az értékcsökkenés elszámolása során jelenhet meg, vagy egy környezetvédelmi bírság, ami ugyan pénzfelhasználás, de csak veszteségként számolható el.

**Kiadás**: a vállalkozás által a különféle ráfordításokra kifizetett pénzösszeg. Alapvetően pénzügyi fogalom.

**Nettó Árbevétel**: az értékesített termékek és áruk, illetve teljesített szolgáltatások általános forgalmi adó (áfa) nélkül számított ellenértéke.

**Költségszínvonal**: azt mutatja meg, hogy a nettó árbevételnek hány %-a a költség [költségszínvonal = (összes költség / nettó árbevétel) ×100]

**Jövedelmezőség**: A jövedelmezőség a gazdálkodásnak egy abszolút jellemzője, azon egyszerű elvárásunkat közvetíti, hogy a bevételek haladják meg a ráfordításokat. Egy [vállalat](http://ecopedia.hu/vallalat) teljesítőképessége, mely megmutatja, hogy az adott vállalat milyen eredményesen használja fel a rendelkezésére álló erőforrásokat. Alapvetően tehát egy adott időszakban elért eredmény és a befektetett [tőke](http://ecopedia.hu/toke) arányát vizsgálja.

**Fedezeti pont**: az értékesítési tevékenység olyan értéke, amelyben a tevékenység árbevétele egyenlő a tevékenység költségeivel. E mennyiségen felül a vállalkozás nyereséget realizál, míg alacsonyabb szinten a tevékenység veszteséges, mivel a költségek meghaladják az árbevételt.

**Leverage-hatás**: tőkeáttételes [befektetés](https://www.mimi.hu/gazdasag/befektetes.html)ek, melyek közös vonása, hogy a [befektető](https://www.mimi.hu/gazdasag/befekteto.html) saját [eszköz](https://www.mimi.hu/gazdasag/eszkoz.html)einek értékénél nagyobb értékű [pozíció](https://www.mimi.hu/gazdasag/pozicio.html) felvételét tudja megvalósítani.