**Fogalomtár üzleti tervezés**

**Tervezés:**

A tervezés azon tevékenységek összessége, amelyekkel meghatározzák a célokat, és a célok elérésének módját, illetve eszközeit. A tervezés feltételez egy elképzelt jövőt, és felkészíti arra a szervezetet.

**Stratégiai tervezés:**

Egy olyan folyamat, amelynek során a vezetés általános hosszú távú célokat és konkrét rövidebb távú célokat határoz meg, majd olyan intézkedéseket dolgoz ki, amelyekkel célok elérhetők.

**Stratégia:**

A stratégia olyan koncepció, mely rögzíti a vállalkozás hosszú távú célkitűzéseit, meghatározza a célok megvalósulásához szükséges erőforrásokat és a lényegesebb fejlesztési akciókat.

**Misszió:**

A vállalat nyilatkozata arról, hogy mi a létezésének indoka, kiket és hogyan kíván szolgálni és milyen társadalmi értékekben hisz. Tartalmazza a vállalat által betöltendő szereppel, viselkedési normákkal kapcsolatos törekvéseket, a vállalat belső működését, valamint a külső környezettel való kapcsolattartást is.

**Jövőkép:**

Egy olyan célállapotnak a meghatározása, mely a stratégia végrehajtásában szereplők mindegyike számára a követendő irányt állandóan mutatja.