
**Projektfeladat VII.**

1. **ellátási lánc – digitalizáció**

Az **ellátási lánc menedzsment** (Supply Chain Management - SCM) a logisztika alapjain felépült új irányzat a modern logisztikában. Az ellátási lánc folyamatában a szállító és vevő közé egyre több vállalat kapcsolódik be. Az integrált ellátási láncot a hatékony működés biztosítása érdekében menedzselni szükséges. A menedzselésalapvető célja a vállalatok működésének optimalizálása, ennek révén minél nagyobb érték teremtése.



Válasszon ki egy konkrét kereskedelmi vállalkozást – a világ bármely gazdasági területéről – térképezze fel és mutassa be a hozzá kapcsolódó ellátási láncot (melynek az adott vállalat is része).

Mutassa be az ellátási lánc résztvevőit jellemzéssel!

Mutassa be az ellátási lánc tagjai közötti kapcsolatrendszert (ábrázolja)!

Vizsgálja meg, hogy az egyes ellátási lánc tagok milyen digitális eszközöket használnak, milyen információs technológiai megoldásokat vesznek igénybe – melyek segítik a hatékonyabb gazdasági működést.

Tegyen javaslatokat, hogy milyen konkrét informatikai módszereket és milyen digitalizációs technikákat használjanak a jövőben, és azok milyen előnyökkel szolgálhatnak számukra!

1. **WEBSHOP**

Csoportfeladat: 3-4 fős csoportokban dolgoznak a hallgatók.

Hasonlítsa össze három kereskedelmi vállalkozás – SPAR, Auchan, Tesco – webshop-ját az alábbi szempontokat is vizsgálva. (A lista tényezőit mindenképpen vizsgálja, de ezen felül Önök is hozzáadhatnak további faktorokat.) Emeljék ki a pozitív és negatív jellemzőket egyaránt.

Készítsenek egy értékelési rendszert, melyben pontozzák 1-10-ig a webshopokat, és táblázatos formában jelenítsék meg az eredményeket.

Tegyenek konkrét javaslatokat, hogyan lenne érdemes megváltoztatni a cégek internetes vásárlási felületeit, valamint milyen plusz szolgáltatásokat vezetnének be.

Az összehasonlítás szempontjai (bővíthető):

* kezelhetőség
* érthetőség
* egyszerű vagy bonyolult
* keresési lehetőség
* rendezési opciók
* elérhetőség
* termék portfolió
* házhozszállítás
* fizetési lehetőség
* visszacsatolás
* azonnali asszisztencia
* hasznos információk
* FAQ
* gyorsaság / oldalsebesség
* vásárlás ösztönző elemek
* formai megjelenés
* termék képek minősége
* termék leírás – termék információ
* árösszehasonlítási lehetőség
* igénybevehető szolgáltatások

Az összehasonlítás eredményeinek segítségével készítsék el az Aldi webshop-ját! Illetve érveljenek a mellett, hogy miért érdemes az Aldi-anak is belépnie erre a piacra!

Az alábbi linkeken található anyagok segítséget nyújtanak, illetve ötleteket adhatnak a feladatok sikeres elvégzéséhez.

<https://www.k-design.hu/sikeres-jo-webaruhaz>

<https://www.shoprenter.hu/blog/webshop-otletek>

<https://www.webaruhazkeszitesarak.hu/hir/milyen-jo-webaruhaz-design-kialakitas>

Eredményeiket prezentáció (offline oktatás) vagy esszé (online oktatás) formában készítsék el.